
                                                                                                    Nr.25513/04.08.2026

ANUNȚ 

[bookmark: _Hlk104382923]În conformitate cu prevederile art. 14 - art. 67 din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, precum și cu prevederile art.XXII alin.(2), și alin.(3) lit. a)  din Legea nr. 141/2025 privind unele măsuri fiscal-bugetare, cu modificările și completările ulterioare, Autoritatea Naţională pentru Protecția Drepturilor Copilului și Adopție (ANPDCA) organizează concurs pentru ocuparea funcției contractuale de execuție vacante de: consilier, gradul debutant - 1 post din cadrul Serviciului Economic, Resurse Umane și Administrativ.
 
Contractul individual de muncă se încheie pe perioadă nedeterminată,  normă întreagă, 8 ore/zi, 40 ore/săptămână.
Concursul constă în următoarele etape:
1. selecția dosarelor de înscriere: 19.08.2026
2. proba scrisă: 03.09.2026, ora 10.00
3. proba interviu: 08.09.2026, ora 10.00

Etapele concursului se vor desfășura la sediul Autorității Naţionale pentru Protecția Drepturilor Copilului și Adopție din B-dul Ghe. Magheru, nr. 7, sector 1 București.

În vederea participării la concurs, candidații trebuie să îndeplinească cumulativ următoarele condiții:
Condiții generale pentru ocuparea postului -potrivit prevederilor art. 15 din  Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare,  poate ocupa un post vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condițiile specifice pentru ocuparea postului:
1. Studii de specialitate: studii universitare de licenţă absolvite cu diplomă de licenţă sau echivalentă;
2. Cunoştinţe de operare pe calculator (necesitate şi nivel): Instrumente online, Editare text, Calcul tabelar- nivel utilizator mediu (se dovedesc prin documente care să ateste deţinerea acestora, emise în condiţiile legii);
3. Perfecționări/specializări: cursuri de perfecționare/calificare în oricare din domeniile: resurse umane, economic, contabilitate, gestiune, arhivare documente, sănătate și securitate în muncă.

Dosarul de înscriere la concurs trebuie să conţină în mod obligatoriu următoarele documente:
a) formular de înscriere la concurs, conform modelului prevăzut la anexa 1;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului (modelul orientativ al adeverinţei menţionate este prevăzut în anexa 2);
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului ( conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii);
i) curriculum vitae, model comun european.
Copiile de pe actele prevăzute la lit. b) -e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Documentul prevăzut lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
Dosarele de înscriere la concurs se pot depune în termen de 10 zile lucrătoare de la data publicării prezentului anunț, respectiv în perioada de la 05.08.2026 până la 18.08.2026, inclusiv, la sediul instituției din B-dul Ghe. Magheru, nr. 7, sector 1 București la Compartimentul Resurse Umane sau pot fi transmise de candidaţi prin Poşta Română, serviciul de curierat rapid sau poşta electronică la adresa de e-mail: office@anpdca.ro, înăuntrul termenului stabilit pentru depunerea dosarului de înscriere. 
Dosarelor de concurs transmise de candidaţi la adresa de e-mail office@anpdca.ro, după terminarea programului de lucru al autorităţii, li se atribuie număr de înregistrare în ziua lucrătoare următoare.
[bookmark: _Hlk169193634]În situaţia în care candidaţii transmit dosarele de concurs prin Poşta Română, serviciul de curierat rapid sau poşta electronică: office@anpdca.ro, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b) -e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, după caz, sub sancţiunea neemiterii actului administrativ de angajare. Transmiterea documentelor prin poşta electronică se realizează în format .pdf cu volum maxim de 1 MB, documentele fiind acceptate doar în formă lizibilă. 
Nerespectarea acestor prevederi  conduce la respingerea candidatului.
Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut pentru depunerea dosarului, propunerea sa privind instrumentele necesare pentru asigurarea accesibilităţii probelor de concurs.
Bibliografia și tematica: 
1.Hotărârea Guvernului nr. 233/2022 privind atribuţiile, organizarea şi funcţionarea Autorităţii Naţionale pentru Protecţia Drepturilor Copilului şi Adopţie, cu modificările și completările ulterioare;
Cu tematica: Înființarea, organizarea și funcționarea Autorității Naționale pentru Protecția Drepturilor Copilului și Adopție.
2. Ordinul nr. 910/24.09.2024 al președintelui ANPDCA de aprobare al Regulamentului de Organizare și funcționare (ROF) al ANPDCA 
Cu tematica: Atribuțiile Serviciului Economic, Resurse Umane și Administrativ în domeniul Administrativ din cadrul Autorității Naționale pentru Protecția Drepturilor Copilului și Adopție
3. Legea nr. 53/2003 -  Codul muncii, republicată, cu modificările și completările ulterioare;
Cu tematica: Titlul II - Contractul individual de muncă și Titlul III - Timpul de muncă și timpul de odihnă.
[bookmark: _Hlk173320728]4. Ordonanță de urgență a Guvernului nr. 57/2019 privind Codul administrativ, cu modificările și completările ulterioare;
[bookmark: _Hlk183084221]Cu tematica: Partea a VI-a Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice – Titlul III - Personalul contractual din autoritățile şi instituțiile publice, Capitolul I -  Prevederi generale aplicabile personalului contractual din autorităţile şi instituţiile publice, Capitolul III - Drepturi şi obligaţii ale personalului contractual din administraţia publică, precum şi răspunderea acestuia, Capitolul IV - Încadrarea şi promovarea personalului contractual și Capitolul V - Managementul personalului contractual din administraţia publică şi gestiunea raporturilor juridice.
5.Ordinul Ministerului Finanțelor Publice nr. 2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii;
Cu tematica: Ordinul Ministerului Finanțelor Publice nr. 2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii – integral.
6.Ordonanța Guvernului nr. 80/2001 privind stabilirea unor normative de cheltuieli pentru autoritățile administrației publice și instituțiile publice, cu modificările şi completările ulterioare;
Cu tematica: Ordonanța Guvernului nr. 80/2001 privind stabilirea unor normative de cheltuieli pentru autoritățile administrației publice și instituțiile publice, cu modificările şi completările ulterioare – integral.
7.Legea Arhivelor Naţionale nr. 16/1996, republicată, cu modificările și completările ulterioare;
Cu tematica: Legea Arhivelor Naţionale nr. 16/1996, republicată, cu modificările și completările ulterioare – integral.
Notă : bibliografia va include modificările și completările legislative intervenite până la data publicării anunțului privind organizarea concursului.
Atribuțiile principale ale postului:
1. Asigură activitățile de protocol ale Autorității;
2. Urmărește buna desfășurare a activității de exploatare, întreținere și reparații a mijloacelor de transport din parcul propriu al Autorității și întocmește documentele necesare efectuării plăților pentru facturi (ex. combustibil, reparații, spălări auto etc.);
3. Propune scoaterea din funcțiune și casarea mijloacelor fixe și a obiectelor de inventar;
4. Asigură gestiunea și distribuirea consumabilelor necesare bunei funcționări a activității Autorității;
5. Asigură administrarea bunurilor din domeniul public aflate în gestiunea și pe inventarul instituției; 
6. Participă la efectuarea inventarierilor periodice și anuale ale gestiunilor de valori materiale și bănești și valorificarea rezultatelor acestora;
7. Asigură activitatea de securitate și sănătate în muncă, prevenirea și stingerea incendiilor pentru toți angajații din cadrul instituției, prin intermediul unei firme de specialitate;
8. Stabileşte şi menţine legăturile între ANPDCA şi furnizorii de utilităţi, cum ar fi: energie electrică, apă, gaze;
9. Asigură activitatea de întocmire/actualizare a nomenclatorului arhivistic, conform prevederilor legale, pentru documentele emise de Autoritate, prin intermediul unei firme de specialitate;
10. Asigură predarea documentelor instituției către arhivă, respectiv către firma de specialitate.


Calendarul de desfășurare a concursului:
1. Depunerea dosarelor de înscriere la concurs - până la data de 18.08.2026, ora 16.30;
2. Analiza și selecția dosarelor de înscriere la concurs -19.08.2026;
3. Afișarea/publicarea la sediu și pe site-ul ANPDCA a rezultatelor selecției dosarelor de 
                      înscriere la concurs – 19.08.2026;
4. Depunerea contestațiilor la etapa de selecție a dosarelor de înscriere la concurs – 
                      20.08.2026, ora 16.30;
5. Soluționarea contestațiilor și afișarea/publicarea pe site-ul ANPDCA a rezultatelor 
                      soluționării contestațiilor 21.08.2026;
6. Desfășurarea probei scrise – 03.09.2026, ora 10.00;
7. Afișarea/publicarea la sediu și pe site-ul ANPDCA a rezultatelor probei scrise -03.09.2026;
8. Depunerea contestațiilor formulate cu privire la rezultatele probei scrise – 04.09.2026, 
           ora 16.30;
9. Soluționarea contestațiilor, afișarea/publicarea pe site-ul ANPDCA a rezultatelor 
           soluționării contestațiilor – 07.09.2026;
10. Desfășurarea interviului – 08.09.2026, ora 10.00;
11. Afișarea/publicarea la sediu și pe site-ul ANPDCA a rezultatelor interviului -08.09.2026;
12. Depunerea contestațiilor formulate cu privire la rezultatele interviului -09.09.2026, ora 16.30;
13. Soluționarea contestațiilor, afișarea/publicarea pe site-ul ANPDCA a rezultatelor 
                      soluționării contestațiilor – 10.09.2026, ora. 16.30;
14. Afișarea/publicarea la sediu și pe site-ul ANPDCA a rezultatelor finale ale concursului –11.09.2026.

Afișat în data de 05 august 2026, la sediul și pe pagina de internet a Autorității Naționale pentru Protecția Drepturilor Copilului și Adopție.
Relaţii suplimentare se pot obţine la sediul Autorității Naţionale pentru Protecția Drepturilor Copilului și Adopție şi la secretarul comisiei de concurs, Georgeta Mitu, la nr. de telefon : 021.310.0789, interior 1149.
 
Președinte
Helena-Omna Raicu



                                   






B-dul Ghe. Magheru, nr.7, Sector 1, București
Tel.: +4(0) 213 100 789; Fax: +4(0)213 127 474  	-mail: office@anpdca.ro

Conform prevederilor Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

